Կավերնաս դու Պերուակու ազգային պարկ

Կավերնաս դու Պերուակու ազգային պարկ (պորտ.՝ Parque Nacional Cavernas do Peruaçu), ազգային պարկ  և Մինաս Ժերայս նահանգում, Բրազիլիա։ Հայտնի է իր մեծ կրաքարային քարանձավներով։


== Տեղագրություն ==
Կավերնաս դու Պերուաու ազգային պարկն ունի 56448 հա տարածք։ Ստեղծվել է 1999 թվականի սեպտեմբերի 21-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընդգրկում է Մինաս Ժերայս նահանգի հյուսիսում գտնվող Ժանուարիա, Իտակարամբի և Սան Ժուան դաս Միսոյնս մունիցիպալիտետներից որոշ հատվածներ։ Մոտակայքում է գտնվում Վերեդաս դու Պերուակու պետական պարկը, որը շահագործվում է Անտառագիտության պետական ինստիտուտի և Խակրիաբա հնդկական արգելոցի կողմից։
Պերուակու գետը հատում է պարկը հյուսիսարևմուտքից հարավ-արևելք ուղղությամբ, որը լցվելով Սան Ֆրանցիսկու գետ, հոսում է պարկի հարավարևելյան սահմանով։ Կավերնաս դու Պերուակու բնապահպանական պահպանվող տարածքը (EPA)՝ 143866 հա տարածքով, ստեղծվել է 1989 թվականի սեպտեմբերի 26-ին։ EPA-ն, որն ընդգրկում է Պերուակու գետի ավազանը, մասամբ համընկնում է և՛ ազգային պարկի և՛ պետական պարկի հետ, բայց երկու ազգային պարկերն էլ տարածվում են EPA-ի սահմաններից դուրս։
Ջերմաստիճանը միջինը 18 °C է, որը չնչին չափով ավելի բարձր է ձմռանը՝ ամռանը ամպամածության ավելի մեծ ծածկույթի պատճառով։ Տարեկան տեղումների քանակը 1200 մմ է։ Հիմնականում տեղումներ լինում են ամռանը։ Հարաբերական խոնավությունը մոտ 70% է։ Պարկն ընկած է Սերրադո և Կաատինգա շրջանների միջև, որը ներառում է սեզոնային լեռնային տերևաթափ անտառ, կիսատերևաթափ անտառ ու սավաննա՝ ծառերով և անցումային գոտիներով։ Տարբեր միջավայրեր աջակցում են կենդանական աշխարհի լայն շրջանակ ունենալու համար։ Գրուտա դու Ժանելյաոն և այլ քարանձավներ ունեն ժայռապատկերներ, որոնք ավելի քան 10000 տարեկան են։


== Պահպանություն ==
Պարկը լիովին պաշտպանված միավորում է, ինչպես սահմանված է 9.985/2000 օրենքով, ինչն էլ հաստատել է Պահպանման միավորումների ազգային համակարգը (SNUG)։ Նպատակն է՝ պահպանել երկրաբանական և հնագիտական ժառանգությունը, սերրադոյի յուրօրինակ նմուշները, սեզոնային անտառը և բնական բուսականությունը, ինչպես նաև կենդանական աշխարհի, լանդշաֆտների, ջրային ռեսուրսների և տարածաշրջանի բնական այլ հատկությունների ներկայացուցչական օրինակները։ Ենթակառուցվածքների աշխատանքը, որոնք ակնկալվում էր ավարտին հասցնել 2014 թվականի հուլիսին, վեց ուղիներ է ստեղծել այցելուների համար՝ ութ քարանձավներով, որոնք բաց են հասարակության առջև։ Հույս կա, որ պարկը կներգրավի զբոսաշրջիկներին դեպի Մինաս Ժերայսի հյուսիսային շրջան։
Պահպանվող տեսակներից են՝ բաշավոր գայլը (Chrysocyon brachyurus), պուման (Puma concolor), յագուարը (Panthera onca), օցելոտը (Leopardus pardalis), Leopardus pajeros (Leopardus colocolo), գուանը (Penelope ochrogaster) ու Trichomycterus itacarambiensis ձկնատեսակը։
Պարկը ստեղծվել է վերջերս, երբ հողի սեփականության հետ կապված բոլոր խնդիրները լուծված չէին։ Կավերնաս դու Պերուակու ազգային պարկի շրջակայքում կան բազմաթիվ փոքր տնտեսություններ, կալվածքներ և բնիկ հողեր, որտեղ հրդեհը պարբերաբար նկատվում է գյուղատնտեսության մեջ։ Որսորդները մտնում են պարկ և թողնում են այրվող կրակները, ուստի պարկի ներսում հրդեհի վտանգ կա։

		
		


== Ծանոթագրություններ ==


== Աղբյուրներ ==
«Mapa com os limites [.kml»] (portuguese), Área de Proteção Ambiental Cavernas do Peruaçu, ICMBio, արխիվացված  օրիգինալից 2019-07-22-ին, https://web.archive.org/web/20190722002500/http://www.icmbio.gov.br/portal/images/stories/kmz/apa_cavernas_do_peruacu.kml, վերցված է 2016-05-01  [This is a .kml file, which defines the location and outline of the APA. It may be viewed using Google My Maps - Create a New Map - Import.]
Bruno Moraes (2 December 2013) (portuguese), Parque Nacional Cavernas do Peruaçu recebe infraestrutura para o turismo, WWF Brazil, http://www.wwf.org.br/informacoes/noticias_meio_ambiente_e_natureza/?37162/Parque-Nacional-Cavernas-do-Peruau-recebe-infraestrutura-para-o-turismo, վերցված է 2016-05-01 
Flávio Túlio Gomes (March 2007) (portuguese), Plano Operativo de Prevenção e Combate aos Incêndios Florestais no Parque Nacional Cavernas do Peruaçu, MMA: Ministério do Meio Ambiente, արխիվացված  օրիգինալից 2016-06-01-ին, https://web.archive.org/web/20160601194546/http://www.ibama.gov.br/phocadownload/category/44-p?download=2331, վերցված է 2016-05-01 
 (portuguese) Parque Nacional Cavernas do Peruaçu, Chico Mendes Institute for Biodiversity Conservation, http://www.icmbio.gov.br/portal/biodiversidade/unidades-de-conservacao/biomas-brasileiros/cerrado/unidades-de-conservacao-cerrado/2078-parna-cavernas-do-peruacu.html, վերցված է 2016-04-30 (չաշխատող հղում)